pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-นายกรัฐมนตรีติดตามงานปรับปรุงภูมิทัศน์และความคืบหน้างานติดตั้งระบบเดินรถไฟฟ้า โครงการรถไฟฟ้าสายสีเขียว ช่วงหมอชิต – สะพานใหม่ – คูคต
วันพุธที่ 19 กุมภาพันธ์ 2563
นายกรัฐมนตรีติดตามงานปรับปรุงภูมิทัศน์และความคืบหน้างานติดตั้งระบบเดินรถไฟฟ้า โครงการรถไฟฟ้าสายสีเขียว ช่วงหมอชิต – สะพานใหม่ – คูคต
นายกรัฐมนตรีติดตามงานปรับปรุงภูมิทัศน์และความคืบหน้างานติดตั้งระบบเดินรถไฟฟ้า โครงการรถไฟฟ้าสายสีเขียว ช่วงหมอชิต – สะพานใหม่ – คูคต
วันนี้ (19 กุมภาพันธ์ 2563) เวลา 15.30 น. ณ บริเวณสวนรักษ์ธรรมชาติ (วงเวียนหลักสี่) ถนนพหลโยธิน เขตบางเขน พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม นายศักดิ์สยาม ชิดชอบ รัฐมนตรีว่าการกระทรวงคมนาคม ศาสตราจารย์นฤมล ภิญโญสินวัฒน์ โฆษกประจําสํานักนายกรัฐมนตรี ร่วมติดตามความคืบหน้าในการปรับปรุงภูมิทัศน์และงานติดตั้งระบบเดินรถไฟฟ้า โครงการรถไฟฟ้าสายสีเขียว ช่วงหมอชิต – สะพานใหม่ - คูคต โดยมีพลตํารวจเอก อัศวิน ขวัญเมือง ผู้ว่าราชการกรุงเทพมหานครและคณะผู้บริหารกรุงเทพมหานคร พร้อมทั้งภาคีเครือข่ายร่วมให้การต้อนรับ โอกาสนี้ นายชาตรี วัฒนเขจร ผู้อํานวยการสํานักสิ่งแวดล้อมกล่าวบรรยายสรุปการปรับปรุงภูมิทัศน์สวนรักษ์ธรรมชาติที่จัดขึ้นภายใต้แนวคิดสวนสาธารณะลดฝุ่นละออง (PM 2.5) ว่า ได้เลือกต้นไม้ที่สามารถดักจับฝุ่นอย่างมีประสิทธิภาพ เช่น คลอเดีย รวงผึ้ง ข่อยและกระดุมทอง ซึ่งโครงการ "สวนรักษ์ธรรมชาติ"เป็นหนึ่งในกิจกรรมเพื่อร่วมเฉลิมพระเกียรติพระบาทสมเด็จพระเจ้าอยู่หัวครบ 80 พรรษา และให้เป็นสถานที่พักผ่อนสําหรับประชาชน
โอกาสนี้ นายกรัฐมนตรีได้พบปะและทักทายพี่น้องประชาชน และได้ร่วมปลูกต้นรวงผึ้งและต้นยางนาร่วมกับประชาชนและตัวแทนนักศึกษาจาก 3 มหาวิทยาลัย ได้แก่ มหาวิทยาลัยเกษตรศาสตร์ มหาวิทยาลัยราชภัฎพระนคร และมหาวิทยาลัยเกริก เพื่อเป็นที่ระลึกในการติดตามความคืบหน้างานติดตั้งระบบเดินรถไฟฟ้าโครงการรถไฟฟ้าสายสีเขียว สถานีวัดพระศรีมหาธาตุในครั้งนี้ด้วย โดยได้กล่าวชื่นชมการสร้างสวนรักษ์ธรรมชาติว่า พี่น้องประชาชนสามารถใช้เป็นที่พักผ่อน พบปะ ร่วมทํากิจกรรมต่างๆ ด้วยกัน การส่งเสริมให้เกิดความรักความสามัคคีในหมู่ประชาชน อย่างไรก็ตาม ได้กําชับให้คํานึงถึงความปลอดภัยเป็นหลัก พื้นที่ต้องมีแสงสว่างเพียงพอ รวมทั้งการปรับปรุงภูมิทัศน์ เพิ่มเติมต้นไม้ที่สามารถช่วยลดฝุ่นละออง PM 2.5 ในพื้นที่ส่วนอื่นๆ ตามความเหมาะสมต่อไป
จากนั้น นายกรัฐมนตรีเดินทางต่อไปยังสถานีวัดพระศรีมหาธาตุ โดยนายพานุรักษ์ กลั่นนุรักษ์ ผู้อํานวยการสํานักจราจรและขนส่ง ได้สรุปความคืบหน้างานติดตั้งระบบเดินรถโครงการรถไฟฟ้าสายสีเขียวส่วนต่อขยายที่ประกอบด้วย 4 สถานี คือ สถานีกรมป่าไม้ สถานีบางบัว สถานีกรมทหารราบที่ 11 และ สถานีวัดพระศรีมหาธาตุ ซึ่งจะเปิดให้บริการในเดือนมิถุนายน 2563 นี้ นายกรัฐมนตรีได้กล่าวตอนหนึ่งว่า โครงการฯ นี้ สามารถเอื้อประโยชน์ให้แก่ประชาชนที่สัญจรไปมาได้เป็นอย่างมาก รัฐบาลจะเดินหน้าพัฒนาโครงสร้างพื้นฐาน การสร้างถนน โดยกรมทางหลวง กรมทางหลวงชนบท กรมทางหลวงท้องถิ่น เพื่อพื้นที่ประเทศไทยสามารถเชื่อมโยง ลดความแออัด และสร้างประโยชน์แก่พี่น้องประชาชน แต่ทุกฝ่ายจะต้องร่วมมือกันพัฒนาประเทศ ก้าวทันสถานการณ์ความเปลี่ยนแปลง พร้อมร่วมกันแก้ไขปัญหาในทุกมิติ นายกรัฐมนตรียังย้ําให้ประชาชนเชื่อมั่นในรัฐบาล พร้อมจะเดินหน้าพัฒนาประเทศโดยไม่ทิ้งประชาชนไว้ข้างหลัง
...................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ตรวจติดตามโครงการ OPOAI 4.0
วันจันทร์ที่ 18 มิถุนายน 2561
ตรวจติดตามโครงการ OPOAI 4.0
ผู้ตรวจราชการกระทรวงอุตสาหกรรม ลงพื้นที่ติดตามประเมินผลการดําเนินงานโครงการพัฒนาขีดความสามารถในการแข่งขันของอุตสาหกรรมแปรรูปการเกษตรในภูมิภาค OPOAI  4.0
จังหวัดลพบุรี/ 18 มิถุนายน 2561 เวลา 10.00 - 12.00 น. นางเบญจมาพร เอกฉัตร์ ผู้ตรวจราชการกระทรวงอุตสาหกรรม ลงพื้นที่ติดตามประเมินผลการดําเนินงานโครงการพัฒนาขีดความสามารถในการแข่งขันของอุตสาหกรรมแปรรูปการเกษตรในภูมิภาค OPOAI 4.0 ตามแนวทางปรัชญาเศรษฐกิจพอเพียง ประจําปี พ.ศ. 2561 โดยมีนายวรกร บํารุงชีพโชต อุตสาหกรรมจังหวัดลพบุรี นางสาวลักคณา อนุพันธ์ ผู้เชี่ยวชาญแผนงานที่ 7 การบริหารจัดการด้านการเงินจาก SME Bank และทีมที่ปรึกษาจากส่วนกลาง ได้แก่ นายวรวุธ เหล่าสะพาน รศ.ดร.พรธิภา องค์คุณารักษ์ พร้อมด้วยเจ้าหน้าที่จากสํานักงานอุตสาหกรรมจังหวัดลพบุรี (สอจ.ลพบุรี) และเจ้าหน้าที่จากกองตรวจราชการ ร่วมตรวจติดตามการดําเนินงานของบริษัท อี เอส โกบอล จํากัด ซึ่งเป็นที่ปรึกษาที่ สอจ.ลพบุรี จัดจ้าง ในการให้คําแนะนําปรึกษาแก่ บริษัท เอส พี ที เทรดดิ้ง 2015 จํากัด ประกอบกิจการผลิตและจําหน่ายเมล็ดพันธุ์พืชชนิดต่างๆ เพื่อการเพาะงอก
บริษัทดังกล่าวเข้าร่วมโครงการ OPOAI ในแผนงานที่ 7 การบริหารจัดการด้านการเงิน และการพัฒนาประสิทธิภาพด้วย IT ณ ห้องประชุมบริษัทฯ อ.พัฒนานิคม จ.ลพบุรี
รัฐบาลไทย-ข่าวทำเนียบรัฐบาล-รอง นรม. พลเรือเอก ณรงค์ฯ เป็นประธานการประชุมคณะกรรมการนโยบายและยุทธศาสตร์ครอบครัวแห่งชาติ (กยค.) ครั้งที่ 2/2559
วันจันทร์ที่ 17 ตุลาคม 2559
รอง นรม. พลเรือเอก ณรงค์ฯ เป็นประธานการประชุมคณะกรรมการนโยบายและยุทธศาสตร์ครอบครัวแห่งชาติ (กยค.) ครั้งที่ 2/2559
ที่ประชุมมีมติเห็นชอบร่างแผนปฏิบัติด้านการดําเนินการส่งเสริมและประสานงานสถาบันครอบครัว พ.ศ. 2560 – 2564 เพื่อขับเคลื่อนไปสู่การปฏิบัติอย่างจริงจังต่อไป
วันนี้ ( 29 สิงหาคม 2559) เวลา 09.30 น. ณ ห้องประชุมธํารงนาวาสวัสดิ์ ชั้น 3 อาคารสํานักเลขาธิการคณะรัฐมนตรี ทําเนียบรัฐบาล พลเรือเอก ณรงค์ พิพัฒนาศัย รองนายกรัฐมนตรีเป็นประธานการประชุมคณะกรรมการนโยบายและยุทธศาสตร์ครอบครัวแห่งชาติ (กยค.) ครั้งที่ 2/2559
ที่ประชุมได้รับทราบเรื่องสรุปมติสมัชชาครอบครัวระดับชาติ พ.ศ.2552 – 2559 ซึ่งจัดประชุมเมื่อวันที่ 27 พฤษภาคม ที่ผ่านมา ณ โรงแรมปริ๊ซ์พาเลซ กรุงเทพฯ โดยสรุปปัญหาครอบครัวซึ่งส่งผลกระทบต่อการทําบทบาทหน้าที่ของครอบครัว ซึ่งสาเหตุของปัญหาอาจเกิดจากสมาชิกในครอบครัว ระบบความสัมพันธ์ในครอบครัว ซึ่งทุกปัญหามีความสัมพันธ์เกี่ยวเนื่องกัน ดังนั้น นโยบายหรือมาตรการด้านครอบครัวควรสอดคล้องกับสถานการณ์ของสังคมที่เปลี่ยนแปลงไป โดยฝ่ายเลขานุการฯ ได้นําสรุปมติดังกล่าวไปเป็นแนวทางในการกําหนดนโยบายการบริหาร การปรับปรุงแก้ไขกฎหมาย หรือระเบียบปฏิบัติที่เกี่ยวข้อง เพื่อให้เกิดผลทางปฏิบัติอย่างเป็นรูปธรรมต่อไป
นอกจากนี้ ที่ประชุมได้พิจารณาและมีมติเห็นชอบร่างแผนปฏิบัติการด้านการส่งเสริมและประสานงานสถาบันครอบครัว พ.ศ. 2560 – 2564 ซึ่งฝ่ายเลขานุการ ได้ปรับปรุงแก้ไขในส่วนรายละเอียด โดยได้ดําเนินการปรับปรุงข้อมูลของโครงการ/กิจกรรมตามภารกิจของหน่วยงานที่เกี่ยวข้องกับยุทธศาสตร์ 5 ด้าน ประกอบด้วย การพัฒนาศักยภาพของครอบครัว การสร้างหลักประกันความมั่นคงของครอบครัว การบริหารจัดการที่เอื้อต่อความเข้มแข็งของครอบครัว การส่งเสริมและสนับสนุนเครือข่ายทางสังคมเพื่อพัฒนาครอบครัว และการพัฒนากระบวนการสื่อสารสังคมเพื่อพัฒนาครอบครัว ของนโยบายและยุทธศาสตร์การพัฒนาครอบครัว พ.ศ. 2560 – 2564 ทั้งนี้ ต้นปี พ.ศ.2560 ฝ่ายเลขานุการฯ จะได้นําข้อมูลต่าง ๆ ที่เกี่ยวข้องและไปขับเคลื่อนและประสานงานตามแผนปฏิบัติการต่างประเทศให้สอดคล้องและเชื่อมโยงไปถึงแผนพัฒนาการเศรษฐกิจและสังคมและชาติ ฉบับที่ 12 (พ.ศ.2560 -2564) และยุทธศาสตร์ชาติ ระยะ 20 ปี (พ.ศ. 2560-2579) ต่อไป
*********************************
กลุ่มประชาสัมพันธ์และเผยแพร่ สํานักโฆษก
อภิวัฒน์ / รายงาน
ดวงใจ / ตรวจ
รัฐบาลไทย-ข่าวทำเนียบรัฐบาล-ผู้ประกอบการแห่ยื่นกู้สินเชื่อ SME Development Bank คับคั่ง ในงาน Money Expo 2017 เพียงวันเดียว ยอดสินเชื่อทะลุกว่า 1,200 ล้านบาท
วันจันทร์ที่ 15 พฤษภาคม 2560
ผู้ประกอบการแห่ยื่นกู้สินเชื่อ SME Development Bank คับคั่ง ในงาน Money Expo 2017 เพียงวันเดียว ยอดสินเชื่อทะลุกว่า 1,200 ล้านบาท
ธพว.ร่วมออกบูธในงานมหกรรมการเงิน Money Expo 2017 กรุงเทพฯ คาดว่าจะมีผู้ประกอบการสนใจขอสินเชื่อประมาณ 1,000 ล้านบาท ซึ่งเพียง 1 วันแรกเท่านั้น มี SMEs ประสงค์รับคําขอสินเชื่อไปแล้วกว่า 1,200 ล้านบาท จํานวน 270 ราย ยื่นกู้วงเงินเฉลี่ย 4 ล้านบาทต่อราย
นายมงคล ลีลาธรรม กรรมการผู้จัดการ ธนาคารพัฒนาวิสาหกิจขนาดกลางและขนาดย่อมแห่งประเทศไทย (SME Development Bank หรือ ธพว.) เปิดเผยว่า จากที่ธนาคารร่วมออกบูธในงานมหกรรมการเงิน Money Expo 2017 กรุงเทพฯ โดยจัดเจ้าหน้าที่ ให้บริการปรึกษาแนะนําและรับคําขอสินเชื่อทั้งระบบออนไลน์และภายในงาน เพื่ออํานวยความสะดวกแก่ผู้ประกอบการ SMEs ที่สนใจประสงค์ขอรับบริการสินเชื่อ ซึ่งมียอดทะลุเป้าหมายจากเดิมตั้งไว้ที่ภายใน 4 วัน (11-14 พฤษภาคม 2560) คาดว่าจะมีผู้ประกอบการสนใจขอสินเชื่อประมาณ 1,000 ล้านบาท ซึ่งเพียง 1 วันแรกเท่านั้น มี SMEs ประสงค์รับคําขอสินเชื่อไปแล้วกว่า 1,200 ล้านบาท จํานวน 270 ราย ยื่นกู้วงเงินเฉลี่ย 4 ล้านบาทต่อราย เป็น SMEs ที่จดทะเบียนนิติบุคคล 164 ราย บุคคลธรรมดาและรายย่อยกว่า 104 ราย โดยคาดว่าอีก 3 วันภายในงานนี้จะได้รับความสนใจจาก SMEs มาขอสินเชื่อวันละไม่ต่ํากว่า 1,000 ล้านบาท
นายมงคล กล่าวว่า “งานนี้ถือว่าประสบความสําเร็จอย่างมากเพราะคาดว่าจะสามารถช่วยเหลือผู้ประกอบการที่กําลังต้องการเงินทุนได้เป็นจํานวนมาก ซึ่งเป็นการช่วยเหลือตามมาตรช่วยเหลือ SMEs คนตัวเล็ก/รายย่อย จากนโยบายของรัฐบาลช่วยผลักดันส่งเสริมเศรษฐกิจไทย ถือเป็นพันธกิจที่สําคัญของ SME Development Bank อีกทั้งเคมเปญสินเชื่อที่ธนาคารได้นําไปให้บริการนั้น ยังตอบสนองความต้องการ SMEs ซึ่งจะถือโอกาสที่ดีในช่วงนี้ ได้ใช้เงินทุนหมุนเวียนเพิ่มสภาพคล่องในธุรกิจ และอัตราดอกเบี้ยที่ผ่อนปรน อาทิ กองทุนพัฒนาเอสเอ็มอีตามแนวประชารัฐ วงเงินกองทุนรวม 20,000 ล้านบาท อัตราดอกเบี้ยต่ําสุด ๆ เพียง 1% ต่อปี ตลอดอายุสัญญา กู้สูงสุดไม่เกิน 7 ปี สินเชื่อ SMEs Transformation Loan อัตราดอกเบี้ยต่ําพิเศษ 3% คงที่ 3 ปีแรก ซึ่งจะช่วยแบ่งเบาภาระผู้ประกอบการในการลงทุนเพิ่ม ขยาย ปรับปรุงและต่อยอดกิจการในช่วงนี้ได้ ”
ทั้งนี้ SMEs ที่สนใจยังสามารถขอสินเชื่อได้อย่างต่อเนื่องจนถึงวันที่ 15 พฤษภาคม 2560 ผ่านลิ้งค์ https://goo.gl/forms/cQ7DFyUVflHoLpIQ2 และ facebook.com/SMEDevelopmentBank อีกทั้งยังสามารถเข้าถึงช่องทางแบบฟอร์มกรอกสินเชื่อผ่าน Website ได้ที่ www.thairath.co.th,www.manager.co.th, www.bangkokbiznews.com เพื่อตอบสนองความต้องการผู้ประกอบการ SMEs สู่ยุคดิจิตอลไทยแลนด์ 4.0 ด้วยการทําธุรกรรมผ่านเทคโนโลยี ที่สะดวก รวดเร็ว และความปลอดภัย ช่วยเพิ่มโอกาสผู้ประกอบการให้สามารถเข้าถึงแหล่งเงินทุนได้ทันต่อสถานการณ์ พบกันที่ SME Development Bank งานมหกรรมการเงิน Money Expo 2017 ที่ บูธ J4 วันนี้ถึง 14 พฤษภาคม 2560 เวลา 10.00 – 21.00 น. ณ อาคารชาเลนเจอร์ 2-3 อิมแพ็ค เมืองทองธานี สามารถสอบถามข้อมูลเพิ่มเติมได้ที่ Call Center 1357 หรือติดตามกิจกรรมดีๆ ฟรี! ไม่มีค่าใช้จ่าย ผ่านช่องทาง facebook.com/SMEDevelopmentBank
ข้อมูลเพิ่มเติมติดต่อ : นางอุบลรัตน์ ค่าแพง ผู้อํานวยการฝ่ายสื่อสารองค์กรและกิจกรรมเพื่อสังคม โทร. 085-980-7861, 0-265-4574-5
ที่มา : กระทรวงการคลัง
ผู้นําเสนอ : กลุ่มสารนิเทศการคลัง สํานักงานปลัดกระทรวงการคลัง
รัฐบาลไทย-ข่าวทำเนียบรัฐบาล-กรมวิชาการเกษตรชี้แจง ประเด็นพบสารพิษจำนวนมากในผักไฮโดรโปนิกส์
วันพฤหัสบดีที่ 2 สิงหาคม 2561
กรมวิชาการเกษตรชี้แจง ประเด็นพบสารพิษจํานวนมากในผักไฮโดรโปนิกส์
กรมวิชาการเกษตรชี้แจง ประเด็นพบสารพิษจํานวนมากในผักไฮโดรโปนิกส์
เมื่อวันที่ 15 กรกฎาคม 2561 นายสุวิทย์ ชัยเกียรติยศ อธิบดีกรมวิชาการเกษตร กรมวิชาการเกษตร กระทรวงเกษตรและสหกรณ์ ชี้แจงประเด็นพบสารพิษจํานวนมากในผักไฮโดรโปนิกส์ ดังนี้
จากกรณีเพจ MOREMOVE นําเสนอข้อมูลจากมูลนิธิชีววิถีหรือไบโอไทย ระบุว่า พบสารเคมีตกค้างเกินมาตรฐานในผักไฮโดรโปนิกส์มากกว่าผักปลูกโดยใช้ดิน เนื่องจากผักไฮโดรโปนิกส์มักอยู่ในโรงเรือนที่มีร่มเงาหรือผนังกั้น ส่งผลให้สารเคมีต่าง ๆ ที่ฉีดพ่นสลายตัวช้ากว่าผักที่ปลูกโดยใช้ดินและยังสะสมอยู่ในโรงเรือนและวัสดุปลูก ไม่ถูกสลายด้วยจุลินทรีย์อีกด้วย ดังนั้นจึงเรียกร้องให้หน่วยงานที่เกี่ยวข้องเข้ามาดูแลเรื่องดังกล่าวโดยเร็ว
กรมวิชาการเกษตร ขอชี้แจงว่า การปลูกพืชแบบไฮโดรโปนิกส์เป็นการปลูกพืชแบบไม่ใช้ดิน อาศัยการให้ธาตุอาหารในรูปแบบสารละลาย แต่ในการปลูกบางพื้นที่ยังใช้สารเคมีป้องกันกําจัดศัตรูพืชได้ ซึ่งการปลูกแบบไฮโดรโปนิกส์ไม่ใช่การทําเกษตรอินทรีย์ เกษตรกรจึงสามารถใช้ปุ๋ยเคมีและสารเคมีป้องกันกําจัดศัตรูพืชตามคําแนะนําบนฉลากวัตถุอันตราย และเว้นระยะการใช้ก่อนการเก็บเกี่ยว เช่นเดียวกับการปลูกพืชในระบบ GAP หรือการปลูกพืชในระบบอื่น ซึ่งหากปฏิบัติตามคําแนะนําดังกล่าวจะไม่มีสารตกค้างในผลผลิตแต่อย่างใด
การปลูกพืชในดินโดยปกติสารเคมีจะมีการสลายตัวได้เร็ว เนื่องจากปัจจัยของอุณหภูมิและแสงแดดรวมทั้งมีจุลินทรีย์ที่ช่วยสลายสารเคมีลงไปในดิน แต่การปลูกพืชแบบไม่ใช้ดินหรือในโรงเรือนจะไม่มีจุลินทรีย์เป็นตัวช่วยจึงสลายตัวได้ช้า อย่างไรก็ตาม กรมวิชาการเกษตรมีคําแนะนําให้เกษตรกรที่ปลูกพืชในโรงเรือนใช้ชีวภัณฑ์ เช่น ไตรโครเดอร์มา และไส้เดือนฝอยทดแทนการใช้สารเคมี หรือหากมีความจําเป็นต้องใช้ให้ใช้ตามคําแนะนําในฉลากและเว้นระยะการใช้ก่อนการเก็บเกี่ยวให้ถูกต้อง
-----------------------
รัฐบาลไทย-ข่าวทำเนียบรัฐบาล-ไทย-รัสเซียยืนยันความสัมพันธ์ที่แน่นแฟ้นระหว่างกันอย่างเป็นรูปธรรม
วันอาทิตย์ที่ 3 พฤศจิกายน 2562
ไทย-รัสเซียยืนยันความสัมพันธ์ที่แน่นแฟ้นระหว่างกันอย่างเป็นรูปธรรม
ไทย-รัสเซียยืนยันความสัมพันธ์ที่แน่นแฟ้นระหว่างกันอย่างเป็นรูปธรรม
วันนี้ (3 พฤศจิกายน 2562) เวลา 17.10 น. ณ ห้องแซฟไฟร์ 108 อาคารอิมแพค ฟอรั่ม พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม หารือกับนายดมิทรี เมดเวเดฟ (Dmitry Medvedev) นายกรัฐมนตรีสหพันธรัฐรัสเซีย ภายหลังเสร็จสิ้น ศาสตราจารย์ นฤมล ภิญโญสินวัฒน์ โฆษกประจําสํานักนายกรัฐมนตรี สรุปสาระสําคัญดังนี้
นายกรัฐมนตรียินดีที่ความสัมพันธ์ทวิภาคีระหว่างสองประเทศมีความก้าวหน้าอย่างรอบด้าน โดยเฉพาะในด้านเศรษฐกิจ นายกรัฐมนตรียังได้กล่าวเชิญบริษัทรัสเซียเข้ามาลงทุนใน EEC ในสาขาที่รัสเซียเชี่ยวชาญ อาทิ อุตสาหกรรมป้องกันประเทศ เทคโนโลยีดิจิทัล การเมือง ระบบเมืองอัจฉริยะ และการผลิตเครื่องมือแพทย์ พร้อมกล่าวว่าไทยมีความสนใจที่จะส่งออกสินค้าเกษตรและอาหารไปยังตลาดรัสเซียเพิ่มขึ้น และขอบคุณรัสเซียที่นําเข้าสินค้าเกษตรจากไทยอย่างต่อเนื่อง
ทั้งนี้ ไทยยินดีที่มีการตรวจสอบโรงงานสินค้าประมงไทย โดยหวังว่าจะนําไปสู่การค้าขายสินค้าระหว่างกันมากขึ้น นอกจากนี้ ไทยหวังที่จะกระชับความร่วมมือด้านพลังงานกับรัสเซีย โดยหวังว่าทั้งสองฝ่ายจะใช้ประโยชน์จากคณะทํางานร่วมด้านพลังงานเป็นกลไกขับเคลื่อนความร่วมมือดังกล่าวให้เป็นรูปธรรมต่อไป ไทยยินดีกับความร่วมมือด้านความมั่นคงและการทหารไทย-รัสเซียที่ก้าวหน้ามาเป็นลําดับ
ด้านนายกรัฐมนตรีสหพันธรัฐรัสเซียยินดีกับประเทศไทยที่ประสบความสําเร็จในการเป็นเจ้าภาพจัดการประชุมสุดยอดอาเซียนและการประชุมอื่นๆ ที่เกี่ยวข้อง และขอบคุณรัฐบาลไทยที่ให้ความสําคัญกับความสัมพันธ์ไทย-รัสเซีย โดยรัสเซียยินดีและพร้อมส่งเสริมความร่วมมือ และแลกเปลี่ยนประสบการณ์ ความเชี่ยวชาญกับไทย อาทิ ด้านโครงสร้างพื้นฐานด้านคมนาคม พลังงาน และการเกษตร เป็นต้น
ทั้งสองฝ่ายเห็นพ้องที่จะกระชับความสัมพันธ์กันอย่างรอบด้าน ทั้งระดับทวิภาคีและพหุภาคี โอกาสนี้ นายกรัฐมนตรียังได้ขอบคุณรัสเซียที่มูลนิธิสโกลโกโว (Skolkovo Foundation) ของรัสเซียได้ทูลเกล้าฯ ถวายทุนการศึกษาแด่ สมเด็จพระกนิษฐาธิราชเจ้า กรมสมเด็จพระเทพรัตนราชสุดา ฯ สยามบรมราชกุมารี เพื่อทรงคัดเลือกนักศึกษาไทยไปศึกษาต่อระดับปริญญาโท ซึ่งถือเป็นการช่วยพัฒนาบุคลากรด้านวิชาการและวิทยาศาสตร์ให้กับประเทศไทย
***********************
รัฐบาลไทย-ข่าวทำเนียบรัฐบาล-นายกรัฐมนตรีชี้แจงกรณีมอบหมายให้ นายพุทธิพงษ์ฯ ทำหน้าที่โฆษกรัฐบาลแทนพลโท สรรเสริญฯ เพื่อเปลี่ยนบรรยากาศ ย้ำไม่เกี่ยวกับการเมือง
วันพุธที่ 24 ตุลาคม 2561
นายกรัฐมนตรีชี้แจงกรณีมอบหมายให้ นายพุทธิพงษ์ฯ ทําหน้าที่โฆษกรัฐบาลแทนพลโท สรรเสริญฯ เพื่อเปลี่ยนบรรยากาศ ย้ําไม่เกี่ยวกับการเมือง
นายกรัฐมนตรีชี้แจงกรณีมอบหมายให้ นายพุทธิพงษ์ฯ ทําหน้าที่โฆษกรัฐบาลแทนพลโท สรรเสริญฯ เพื่อเปลี่ยนบรรยากาศ ย้ําไม่เกี่ยวกับการเมือง
วันนี้ (24 ตุลาคม 2561) เวลา 14.40 น. ณ บริเวณห้องโถงชั้น 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรีกล่าวภายหลังการประชุมคณะรัฐมนตรีว่า สัปดาห์หน้าเป็นต้นไปจะมอบหมายให้นายพุทธิพงษ์ ปุณณกันต์ รองเลขาธิการนายกรัฐมนตรีฝ่ายการเมือง ทําหน้าที่โฆษกประจําสํานักนายกรัฐมนตรี เพื่อชี้แจงในนามของสํานักนายกรัฐมนตรี ในเรื่องของ ครม. และในหลาย ๆ เรื่อง เพราะหลายคนอยากเปลี่ยนบรรยากาศบ้าง
นายกรัฐมนตรีกล่าวว่า ต้องการเปลี่ยนบรรยากาศของตนเองบ้างเหมือนกันแต่มันเปลี่ยนไม่ได้ จะให้ใครไปชี้แจงแทนนายกรัฐมนตรีโดยตรงก็ไม่ได้ ผมก็คือตัวผม จะเห็นได้ว่าระยะที่ผ่านมาอารมณ์เย็นเป็นที่สุด ที่ผ่านมาเปิดดูในโซเชียลจะโมโห แต่เดี๋ยวนี้ก็ไม่โมโห เพราะคนว่าก็คนเดิมนั่นแหละ ผมก็ให้สัมภาษณ์แบบเดิม ส่วน พลโท สรรเสริญ แก้วกําเนิด โฆษกประจําสํานักนายกรัฐมนตรีก็ไปทําหน้าที่รักษาการอธิบดีกรมประชาสัมพันธ์ ก็แบ่งงานกันไปยังช่วยกันไปเหมือนเดิม เพียงแต่ว่าทํางานด้วยกันรัฐบาลเดียวกันใครอยู่ตรงไหนก็เหมือนกัน เพียงแต่วิธีการนําเสนออาจจะได้เปลี่ยนภาพลักษณ์ใหม่ ซึ่งจะมีการแบ่งหน้าที่กันใหม่เป็นการภายใน โดยไม่ต้องไปออกคําสั่งใหม่หรอก และได้คุยกันแล้วไม่มีปัญหาอะไร
ผู้สื่อข่าวถามว่า เป็นการกลยุทธ์การให้ข้อมูลข่าวสารของรัฐบาลหรือไม่ นายกรัฐมนตรีกล่าวว่า นายพุทธิพงษ์ฯพูดภาษาง่าย ๆ บางทีทหารพูดเป็นทางการ ทั้งนี้ พลโท สรรเสริญฯ ไม่ได้บกพร่องอะไรเพียงแต่เปลี่ยนบรรยากาศเท่านั้นเอง พร้อมกล่าวปฏิเสธว่า ไม่เกี่ยว ๆ กับการเมือง
------------------------------------------------
รัฐบาลไทย-ข่าวทำเนียบรัฐบาล-กรมบัญชีกลางเผยผลการเบิกจ่ายเงิน ณ สิ้นเดือนกรกฎาคม 2561
วันศุกร์ที่ 17 สิงหาคม 2561
กรมบัญชีกลางเผยผลการเบิกจ่ายเงิน ณ สิ้นเดือนกรกฎาคม 2561
กรมบัญชีกลางเผยผลการเบิกจ่ายเงิน ณ สิ้นเดือนกรกฎาคม 2561 เบิกจ่ายงบประมาณภาพรวมได้ 2,308,218 ล้านบาท ก่อหนี้รายจ่ายลงทุนแล้ว 431,471 ล้านบาท
นางสาวสุทธิรัตน์ รัตนโชติ อธิบดีกรมบัญชีกลาง เปิดเผยว่า ผลการเบิกจ่ายเงินงบประมาณรายจ่ายประจําปี 2561 ตั้งแต่ต้นปีงบประมาณ จนถึงวันที่ 31 กรกฎาคม 2561 เบิกจ่ายงบประมาณภาพรวมได้จํานวน 2,308,218 ล้านบาท หรือร้อยละ 79.60 ของวงเงินงบประมาณ 2,900,000 ล้านบาท ต่ํากว่าเป้าหมายร้อยละ 1.37 (เป้าหมายร้อยละ 80.97) โดยแบ่งเป็นรายจ่ายประจํา เบิกจ่ายได้จํานวน 2,012,826 ล้านบาท หรือร้อยละ 89.85 ของวงเงินงบประมาณ 2,240,219 ล้านบาท ซึ่งสูงกว่าเป้าหมายร้อยละ 6.23 และรายจ่ายลงทุน (ไม่รวมงบกลาง) เบิกจ่ายได้จํานวน 295,167 ล้านบาท หรือร้อยละ 51.13 ของวงเงินงบประมาณ 577,298 ล้านบาท ต่ํากว่าเป้าหมายร้อยละ 21.05 (เป้าหมายร้อยละ 72.15) โดยในส่วนของผลการเบิกจ่ายเงินกันไว้เบิกเหลื่อมปี เบิกจ่ายแล้วจํานวน 180,796 ล้านบาท หรือร้อยละ 55.80 ของวงเงินงบประมาณ 323,948 ล้านบาท
อธิบดีกรมบัญชีกลาง กล่าวว่า จากมาตรการเร่งรัดการเบิกจ่ายเงินที่กําหนดให้ทุกหน่วยงานต้องก่อหนี้ให้แล้วเสร็จภายในกําหนด ซึ่งหน่วยงานภาครัฐมีการก่อหนี้ได้เพิ่มขึ้นจากเดือนที่ผ่านมา จํานวน 13,598 ล้านบาท คิดเป็นร้อยละ 2.36 โดยก่อหนี้แล้วจํานวน 431,471 ล้านบาท หรือร้อยละ 74.74 ของวงเงินงบประมาณรายจ่ายลงทุน
สําหรับหน่วยงานที่ไม่สามารถก่อหนี้ผูกพันรายจ่ายลงทุนปีเดียวให้แล้วเสร็จภายในเดือนพฤษภาคม 2561 ได้ทัน ขณะนี้ได้ประกาศพระราชบัญญัติโอนงบประมาณรายจ่าย พ.ศ. 2561 ในราชกิจจานุเบกษาแล้ว จํานวน 12,730.497,700 บาท โดยตั้งไว้เป็นงบประมาณรายจ่ายสําหรับงบกลางจํานวน 10,000 ล้านบาท และกองทุนประชารัฐ เพื่อเศรษฐกิจฐานราก จํานวน 2,730 ล้านบาท ทั้งนี้เพื่อให้การดําเนินงานภาครัฐเป็นได้อย่างต่อเนื่องสามารถใช้จ่ายเงินได้อย่างมีประสิทธิภาพและประสิทธิผลยิ่งขึ้น
รัฐบาลไทย-ข่าวทำเนียบรัฐบาล-เอกอัครราชทูตราชอาณาจักรกัมพูชาประจำประเทศไทยเข้าเยี่ยมคารวะนายกรัฐมนตรี เนื่องในโอกาสพ้นจากหน้าที่
วันพุธที่ 26 ธันวาคม 2561
เอกอัครราชทูตราชอาณาจักรกัมพูชาประจําประเทศไทยเข้าเยี่ยมคารวะนายกรัฐมนตรี เนื่องในโอกาสพ้นจากหน้าที่
เอกอัครราชทูตราชอาณาจักรกัมพูชาประจําประเทศไทยเข้าเยี่ยมคารวะนายกรัฐมนตรี เนื่องในโอกาสพ้นจากหน้าที่
วันนี้ (26 ธันวาคม 2561) เวลา 09.00 น. นายลง วิซาโล (H.E. Mr. Long Visalo) เอกอัครราชทูตราชอาณาจักรกัมพูชาประจําประเทศไทยเข้าเยี่ยมคารวะพลเอก ประยุทธ์ จันทร์โอชา นายกรัฐมนตรี เนื่องในโอกาสพ้นจากหน้าที่ ณ ห้องสีงาช้าง ตึกไทยคู่ฟ้า ทําเนียบรัฐบาล ภายหลังการหารือ พลโท วีรชน สุคนธปฏิภาค รองโฆษกประจําสํานักนายกรัฐมนตรี กล่าวสรุปสาระสําคัญการหารือดังนี้
นายกรัฐมนตรีกล่าวขอบคุณเอกอัครราชทูตราชอาณาจักรกัมพูชาฯ ที่มีบทบาทสําคัญในการส่งเสริมความสัมพันธ์ระหว่างไทย – กัมพูชา ตลอดช่วงเวลาดํารงตําแหน่งในประเทศไทย และกล่าวแสดงความยินดีที่เอกอัครราชทูตราชอาณาจักรกัมพูชาฯ ได้รับมอบหมายให้ดํารงตําแหน่งรัฐมนตรีประจําสํานักคณะรัฐมนตรี พร้อมเชื่อมั่นว่าจะประสบความสําเร็จในตําแหน่งใหม่ นายกรัฐมนตรียืนยันว่ารัฐบาลยินดีร่วมงานกับเอกอัครราชทูตราชอาณาจักรกัมพูชาคนใหม่ และสานต่อความร่วมมือระหว่างไทยและกัมพูชาให้แน่นแฟ้นยิ่งขึ้น โอกาสนี้ นายกรัฐมนตรียังฝากความระลึกถึงไปยังนายกรัฐมนตรีกัมพูชาและภริยาด้วย
เอกอัครราชทูตราชอาณาจักรกัมพูชาฯ กล่าวว่า รู้สึกยินดีและเป็นเกียรติอย่างยิ่งที่ดํารงตําแหน่งในไทย โดยตลอดระยะเวลาที่ดํารงตําแหน่งไทยและกัมพูชามีความสัมพันธ์และความร่วมมือที่ใกล้ชิดมากยิ่งขึ้น ทั้งความสัมพันธ์ระดับผู้นํา ซึ่งผู้นําทั้งสองฝ่ายได้มีโอกาสหารือกันในหลายโอกาส และความร่วมมือด้านชายแดน โดยในฐานะที่รับผิดชอบด้านชายแดนในตําแหน่งใหม่ ยินดีร่วมมือกับไทยในการส่งเสริมความร่วมมือในการพัฒนาตามแนวชายแดน และพร้อมแก้ไขปัญหาต่าง ๆ โดยสันติวิธี รวมถึงผลักดันการเชื่อมโยงด้านคมนาคมระหว่างสองประเทศ ทั้งเส้นทางถนนและรางรถไฟ
นายกรัฐมนตรีและเอกอัครราชทูตราชอาณาจักรกัมพูชาฯ ยังหารือถึงความร่วมมือในระดับอนุภูมิภาค โดยกัมพูชาแสดงความยินดีที่ไทยประสบความสําเร็จในการจัดประชุม ACMECS ครั้งที่ 8 ซึ่งไทยเป็นเจ้าภาพ และการประชุม CLMV ซึ่งกัมพูชาจัดคู่ขนานกับการประชุมสุดยอด ACMECS ได้ประสบความสําเร็จไปด้วยดี สะท้อนให้เห็นถึงความร่วมมือของประเทศสมาชิกที่พร้อมร่วมมือกันพัฒนาอนุภูมิภาคนี้ให้เจริญก้าวหน้า ในช่วงท้าย เอกอัครราชทูตราชอาณาจักรกัมพูชาฯ ยังอวยพรให้การเป็นประธานอาเซียนในปีหน้าและการเลือกตั้งทั่วไปของไทยประสบความสําเร็จ
รัฐบาลไทย-ข่าวทำเนียบรัฐบาล-ม.ล.ปนัดดาฯ ตรวจเยี่ยม พร้อมให้กำลังใจผู้บริหาร ข้าราชการ และเจ้าหน้าที่ เด็กและเยาวชน  สถานพินิจฯ จ.สมุทรปราการ
วันอังคารที่ 20 พฤศจิกายน 2561
ม.ล.ปนัดดาฯ ตรวจเยี่ยม พร้อมให้กําลังใจผู้บริหาร ข้าราชการ และเจ้าหน้าที่ เด็กและเยาวชน  สถานพินิจฯ จ.สมุทรปราการ
ม.ล.ปนัดดาฯ ตรวจเยี่ยม พร้อมให้กําลังใจผู้บริหาร ข้าราชการ และเจ้าหน้าที่ เด็กและเยาวชน สถานพินิจฯ จ.สมุทรปราการ
เมื่อวันจันทร์ที่ ๑๙ พฤศจิกายน ๒๕๖๑ เวลา ๑๐.๐๐ น.
ม.ล.ปนัดดา ดิศกุล ผู้ช่วยรัฐมนตรีประจํานายกรัฐมนตรี ปฏิบัติราชการกระทรวงยุติธรรม
ตรวจเยี่ยม พร้อมทั้งให้กําลังใจแก่คณะผู้บริหาร ข้าราชการ พนักงานราชการ
ครูอาจารย์ นักสังคมสงเคราะห์ ฝ่ายปกครอง และบุคลากรในสังกัด
รวมถึง พบปะสนทนากับผู้ปกครอง บิดามารดาของเด็กและเยาวชนในสถานพินิจฯ
โอกาสนี้ ได้บรรยายพิเศษ เรื่อง “หน้าที่ความรับผิดชอบของประชาชนชาวไทย
และการเรียนรู้วิชาภาษาอังกฤษ” แก่เยาวชนสถานพินิจและคุ้มครองเด็ก
และเยาวชนจังหวัดสมุทรปราการ
ณ สถานพินิจและคุ้มครองเด็กและเยาวชนจังหวัดสมุทรปราการ อ.บางพลี จ.สมุทรปราการ
ม.ล.ปนัดดาฯ กล่าวตอนหนึ่งของการบรรยายพิเศษว่า : "สถานพินิจฯ และศูนย์ฝึกและอบรมเด็กและเยาวชน
พยายามทําหน้าที่อย่างเต็มกําลังความสามารถ ผู้บริหาร ฝ่ายปกครอง ครูอาจารย์
ต่างเป็นแบบอย่างที่ใกล้ตัวที่สุดแก่ลูกหลานเยาวชน ในสถานที่อันเรียกว่าปลายเหตุ
เพราะต้นเหตุมาจากปัญหาข้างนอกหรือสังคมอันกว้างใหญ่และปราศจากระเบียบ
ที่ปัญหามีเพิ่มพูนมากขึ้นทุกวันเวลา ความเจริญทางวัตถุต้องเกิดขึ้นพร้อมกับหลักความเจริญทางจิตใจ
คุณธรรมจริยธรรม ความเมตตากรุณา ความไม่เอาเปรียบ ความไม่หยาบคาย และความไม่สุดโต่ง
ที่ต้องเป็นกรอบชีวิตของการพัฒนาสังคมและชาติบ้านเมือง แบบอย่างในการดําเนินชีวิตที่เรียบง่าย
ความพอเพียง พระราชปณิธานศาสตร์พระราชา ที่ได้ทรงพระกรุณาพระราชทานเป็นแนวทางทางการดํารงชีวิต
ที่มีความหมายและทรงคุณค่ายิ่ง ถือเป็นเรื่องที่สังคมต้องร่วมกันเสริมร่วมกันสร้างให้เป็นค่านิยมของประชาชนชาวไทย
ผู้ใหญ่ที่ต้องเป็นแบบอย่างทางสุจริตธรรมแก่ลูกหลาน แต่หากถึงขั้นลูกหลานต้องเป็นแบบอย่างแก่ผู้ใหญ่
อย่างที่เราทุกคนพยายามเสริมสร้างให้สถานพินิจฯ ร่วมกันรณรงค์นําร่อง
ความเป็นแบบอย่างแก่สังคมหรือแม้แต่ผู้ใหญ่เสียเอง สังคมคงเป็นที่น่าวิตกห่วงใยอย่างยิ่ง
เพราะนั่นเรียกว่า “ระบบสังคมหรือระบบนิเวศ' มีความล้มเหลวโดยสิ้นเชิง”
รัฐบาลไทย-ข่าวทำเนียบรัฐบาล-ม.ล.ปนัดดาฯ บรรยายพิเศษ เรื่อง “การเรียนรู้ตามรอยพระยุคลบาท” ในหลักสูตรการบริหารงานตำรวจชั้นสูง รุ่นที่ ๔๔ เน้นการยึดมั่นหลักปรัชญาคำสอนพระราชทานชีวิตที่พอเพียงและหลักธรรมาภิบาลเพื
วันอังคารที่ 8 พฤษภาคม 2561
ม.ล.ปนัดดาฯ บรรยายพิเศษ เรื่อง “การเรียนรู้ตามรอยพระยุคลบาท” ในหลักสูตรการบริหารงานตํารวจชั้นสูง รุ่นที่ ๔๔ เน้นการยึดมั่นหลักปรัชญาคําสอนพระราชทานชีวิตที่พอเพียงและหลักธรรมาภิบาลเพื
ม.ล.ปนัดดาฯ บรรยายพิเศษ เรื่อง “การเรียนรู้ตามรอยพระยุคลบาท” ในหลักสูตรการบริหารงานตํารวจชั้นสูง รุ่นที่ ๔๔ เน้นการยึดมั่นหลักปรัชญาคําสอนพระราชทานชีวิตที่พอเพียงและหลักธรรมาภิบาลเพื่อการบริหารกิจการบ้านเมืองที่ดี
เมื่อวันจันทร์ที่ ๗ พฤษภาคม ๒๕๖๑ เวลา ๐๙.๐๐น.
ม.ล.ปนัดดา ดิศกุล ผู้ช่วยรัฐมนตรีประจํานายกรัฐมนตรี ปฏิบัติราชการกระทรวงยุติธรรม
บรรยายพิเศษ เรื่อง “การเรียนรู้ตามรอยพระยุคลบาท” แก่ข้าราชการตํารวจชั้นสัญญาบัตร
ตําแหน่งรองผู้บังคับการหรือเทียบเท่า ข้าราชการหรือพนักงานในสังกัดส่วนราชการ/รัฐวิสาหกิจ ภาคเอกชน
และนายตํารวจจากประเทศสมาชิกประชาคมอาเซียน ในหลักสูตรการบริหารงานตํารวจชั้นสูง รุ่นที่ ๔๔
ณ ห้องพันธุ์คงชื่น อาคารเรียน วิทยาลัยการตํารวจ ถนนวิภาวดีรังสิต เขตจตุจักร กรุงเทพฯ
ม.ล.ปนัดดาฯ กล่าวว่า “พระราชปณิธานของพระองค์คือความอยู่เย็นเป็นสุขของอาณาประชาราษฎร์
ความปลอดภัย อีกทั้งความมั่นคงในการดํารงชีวิตอันเป็นปกติสุขของปวงประชาราษฎร์
ข้าราชการทุกหมู่เหล่าจึงต้องร่วมกันเสริมสร้างแบบอย่างให้เกิดความเป็นเอกภาพทางสังคม
เอกภาพในที่นี้ หมายถึง การถึงพร้อมซึ่งหลักศีลธรรมจรรยา บ้านเมืองมีครรลองคลองธรรม
การไม่เอารัดเอาเปรียบ การไม่ทุจริตคอร์รัปชัน และการไม่กล่าวคําเท็จ อันจะเป็นกําลังใจประการสําคัญ
และความมุ่งมั่นของลูกหลานเยาวชนและประชาชนที่จะเกิดความภาคภูมิใจในความเป็นชาติ
ความภาคภูมิใจในบรรพบุรุษ และเดินตามรอยเบื้องพระยุคลบาท ในการรักษาความดีงาม
ความถูกต้องให้เกิดขึ้นแก่สังคมของคนในชาติ ความปรารถนาย่อมมิใช่สิ่งอื่นใดเลย
นอกจากสังคมสุจริตธรรม ยึดมั่นหลักปรัชญาคําสอนพระราชทานชีวิตที่พอเพียง
และหลักธรรมาภิบาลเพื่อการบริหารกิจการบ้านเมืองที่ดี โดยไม่มีอะไรจะดียิ่งไปกว่า
การมีผู้บริหารเป็นต้นแบบที่ยั่งยืนอันยังความมั่นใจและภาคภูมิใจแก่ผู้คนทั้งหลาย
การมีสุขภาพที่ดีก็ถือเป็นอีกเรื่องหนึ่งที่มีความสําคัญยิ่งของประชาชน เพื่อที่ทุกคนจะได้อยู่ช่วยกัน
ดํารงรักษาบ้านเมืองไทยให้กับลูกหลานของเราทุกคนสืบไปได้อย่างตลอดรอดฝั่ง”